Kaapstad as kreatiefste stad aangewys | Maroela Media
Kaapstad Foto: www.pixabay.com
Die webwerf howitravel.co het ŉ kortlys van nege van die kreatiefste stede ter wêreld saamgestel uit vorige ervarings van joernaliste en skrywers wat die stede besoek het. Elkeen van dié plekke het ŉ goeie rede waarom dit op die lys verskyn, maar kreatiwiteit en innovasie was ŉ vereiste.
Hiermee die kreatiefste stede volgens die lys:
Die stad het in 2006 aktief begin met ’n ontwerp-program om Kaapstad ’n beter en mooier plek te maak. Kaapstad het verskeie toeristeaantreklikhede soos Tafelberg, Leeukop, ŉ Botaniese Tuin en verskeie museums. Die stad is ook vol kafees en restaurante wat innoverend is.
Hoewel Amsterdam meeding met internasionale metropole soos Londen en New York, skep die kleiner skaal van die stad ’n ideale teelaarde vir innovasie. Die stad is ook onlangs aangewys as een van 11 “koelste” plekke ter wêreld.
Die stad het honderde museums en teaters en die stad se kultuur en erfenis word versmelt in die uitleg daarvan.
Die stad is volgens die lys die uniekste van almal. Hoewel die stad in 2010 en 2011 deur aardbewings getref is, het geboue, kreatiwiteit en innovasie uit die puin herrys.
Dié stad staan bekend as die hoofstad van regstreekse musiekaanbiedings en is een van die wêreld se kreatiefste en mees kuns-sentriese stede. Austin is ook die “vreemde stad” gedoop.
Stockholm is die perfekte plek vir enigiemand wat belangstel in tegnologie, musiek en Skandinawiese ontwerp. Prins Daniel van Swede sê dié stad se kreatiwiteit lê in die landsburgers se nadruk op vryheid, openheid en die vertroue tussen mense.
Helsinki is geleë langs ŉ groot hawe en het ŉ ouwêreldse gevoel wat in kontras staan met die groot moderne dele van die stad. Kulturele erfenis is ook ryk met dié land se nasionale museum en die Kiasma-museum vir kontemporêre kuns.
Dié stad in Spanje se Baskiese streek op die grens tussen Spanje en Frankryk is besig om te ontwaak ná dekades van industrialisering. Hoewel daar nou heelwat nuwe en argitektonies vernuftige geboue is, skyn die ou sjarme van die stad steeds deur.
Hoewel Nagoya dikwels oor die hoof gesien word omdat toeriste eerder Tokio besoek, het dié stad in ŉ kreatiewe en kulturele ontwikkel met heelwat museums, tempels en beduidende kontemporêre argitektuur.
Nagoya, Japan Foto: www.pixabay.com
Bilbao, Spanje Foto: www.pixabay.com
Helsinki, Finland Foto: www.pixabay.com
Austin, VSA Foto: www.pixabay.com
Amsterdam, Nederland Foto: www.pixabay.com
4.	Christchurch, Nieu-Seeland Foto: www.pixabay.com
Beijing, China Foto: www.pixabay.com
Stockholm, Swede Foto: www.pixabay.com
Ja! Ons bou selfs ons eie wit olifante. He, he, he he!
Moet mens nou lag vir die… “die land val inmekaar maar, darem is ons kreatief”… klugspul…
Die DA regeer daar. Dis hoekom
Want dis die krag van taal! Dit is de enigste reden waarom Kaapstad op 1 en Amsterdam op 2 staat. ;)
Opmerklik dat daar nie enige Afrika stede is nie behalwe kaapstad.